Alčevskas

Alčevskas (ukr. Алчевськ, rus. Алчевск) – srities pavaldumo miestas Ukrainoje, Luhansko srityje, išsidėstęs prie Bilos upės. Stambus pramoninis centras. Išvystyta metalurgijos, koksochemijos, statybinių medžiagų, elektromechaninė, lengvoji bei maisto pramonė. Didžiausios įmonės: „Alčevsko metalurgijos kombinatas“ ir „Alčevskkoks“. Alčevske veikia 2 aukštosios mokyklos, 5 muziejai. Mieste kursuoja autobusai, troleibusai bei maršrutinis taksi. Yra geležinkelio mazgas (Komunarsko geležinkelio stotis). Miestas išsidėstęs prie tarptautinės automagistralės M04 (Znamenka-sienos kirtimo su Rusija punktas „Izvarinė“). Istorija Įkurtas 1895 m., statant geležinkelio stotį. Augo kaip metalurgijos pramonės centras. 1895–1903 m. vadinosi Jurjevka, 1903–1932 m. – Alečevskoje, 1932–1957 m. – Vorošilovsku, 1961–1991 m. – Komunarsku. Miestų partnerystė Dombrova Gurniča, Lenkija Dunauivarošas, Vengrija Sportas FK Stalʹ Alčevsʹk (futbolas) Šaltiniai Nuorodos Alčevsko nuotraukos Archyvuota kopija 2009-06-27 iš Wayback Machine projekto. Miestos portalas Archyvuota kopija 2009-03-16 iš Wayback Machine projekto. (rus.)